বাহুবল বাজারে পরিবহণ শ্রমিকদের তাণ্ডব রুট দখলের জের ॥ ব্যাপক যানবাহন ভাংচুর স্টাফ রিপোর্টার, বাহুবল থেকে ॥ রুট দখলের জের ধরে দু’দল পরিবহণ শ্রমিকের সংঘর্ষে বাহুবল বাজার রণক্ষেত্রে পরিণত হয়। ইট-পাটকেল নিক্ষেপ, ধাওয়া-পাল্ট ধাওয়া ও যানবাহন ভাংচুরের তাণ্ডব চলে ঘন্টাকাল ব্যাপি। এতে আতঙ্কিত স্থানীয় ব্যবসায়ীরা দোকানপাট বন্ধ করে আত্মরক্ষা করেন। সংঘর্ষের পরপর অন্ততঃ ১৫টি যানবাহনে ব্যাপক ভাংচুর চালানো হয়। এ ঘটনায় উভয়পক্ষে অন্ততঃ ১০ জন আহত হয়েছে। তাণ্ডব চলাকালে দোকান-পাটে ভাংচুরও হয়ে বলে দাবি করেছেন ব্যবসায়ীরা। এর প্রতিবাদে বাজারের ব্যবসায়ীরা দোকানপাট বন্ধ রেখে সমাবেশ করেছেন। ঘটনাটি ঘটেছে গতকাল মঙ্গলবার সকালে। সূত্র জানায়, হবিগঞ্জ-বাহুবল ভায়া আউশকান্দি রোডে সম্প্রতি যাত্রীবাহি বাস চলাচল বন্ধ হয়ে গেছে। এ অবস্থায় ওই রুটটি বর্তমানে সিএনজি অটোরিক্সার একচেটিয়া দখলে রয়েছে। ...